Document ID: 31993R0483

KOMISSION ASETUS (ETY) N:o 483/93,
annettu 2 päivänä maaliskuuta 1993,
CN-koodeihin 0714 10 91, 0714 10 99, 0714 90 11 ja 0714 90 19 kuuluvien Kiinan kansantasavallasta peräisin olevien tuotteiden tuonnissa sovellettavan järjestelmän soveltamista koskevista yksityiskohtaisista säännöistä annetun asetuksen (ETY) N:o 3855/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon CN-koodeihin 0714 10 ja 0714 90 kuuluviin tietyistä kolmansista maista peräisin oleviin tiettyihin tuotteisiin sovellettavasta tuontijärjestelmästä 9 päivänä helmikuuta 1987 annetun neuvoston asetuksen (ETY) N:o 430/87(1), sellaisena kuin se on viimeksi muutettuna asetuksella (ETY) N:o 3909/92(2), ja erityisesti sen 2 artiklan,
sekä katsoo, että
komission asetuksessa (ETY) N:o 3855/89(3), sellaisena kuin se on muutettuna asetuksella (ETY) N:o 3935/92(4), säädetään, että jäsenvaltioiden on annettava kyseisille tuotteille haetut tuontitodistukset hakemuksen jättöpäivää seuraavana viidentenä työpäivänä; kokemus osoittaa, että tämä säännös on omiaan aiheuttamaan näiden tuontitodistusten antamisen viivästymistä, joka haittaa liiketoimien sujuvuutta; tämän vuoksi olisi toivottavaa, että jäsenvaltiot voisivat antaa tuontitodistukset heti komission tiedonannon saatuaan, ja tälle tiedonannolle olisi vahvistettava määräaika, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3855/89 seuraavasti.
1 Korvataan 8 artikla seuraavasti:
"8 artikla
1 Jäsenvaltioiden on toimitettava komissiolle teleksillä tai telefaksilla todistushakemuksen jättöpäivää seuraavana päivänä kuhunkin todistushakemukseen liittyvät seuraavat tiedot:
- määrä, jolle tuontitodistusta haetaan,
- hakijan nimi,
- esitetyn vientitodistuksen yläosaan merkitty todistuksen numero,
- vientitodistukseen merkityn viejän nimi.
2 Komissio päättää viimeistään hakemusten jättöpäivää seuraavana neljäntenä työpäivänä, missä määrin todistushakemukset hyväksytään, ja ilmoittaa tästä teleksillä jäsenvaltioille.
Jos todistuksen antamista koskevia edellytyksiä ei noudateta, komissio voi tarvittaessa Kiinan kansantasavallan viranomaisia kuultuaan toteuttaa aiheelliset toimenpiteet.
3 Jäsenvaltiot voivat antaa tuontitodistukset heti komission tiedonannon saatuaan."
2 Poistetaan 10 artikla.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä maaliskuuta 1993.

Labels: 3
17
18